Държавен вестник, бр. 24, 2021 г., стр. 208

СТР.  208	
Д Ъ Р Ж А В Е Н  В Е С Т Н И К 	
БРОЙ  24
МИНИСТЕРСТВО 
НА ФИНАНСИТЕ
РАМКОВО СПОРАЗУМЕНИЕ
за командироването на служители между 
Министерството на финансите на Република 
България и Организацията за икономическо 
сътрудничество и развитие
(Ратифицирано със закон, приет от 44-то  
Народно събрание на 26 февруари 2021 г. – ДВ, 
бр. 21 от 2021 г. В сила от 12 март 2021 г.)
Рамковото споразумение е за командирова-
нето на служители между Министерството на 
финансите на Република България (наричано 
по-долу за краткост „Изпращаща институ-
ция“), ул. „Г. С. Раковски“ 102, София 1040, 
България, представлявано от г-н Владислав 
Горанов, министър на финансите, и Орга-
низацията за икономическо сътрудничество 
и развитие (наричана по-долу за краткост 
„ОИСР“), международна организация със 
седалище на адрес: 2 rue André-Pascal, 75016 
Paris, France, представлявана от Жозе Тушет 
[Josée Touchette], изпълнителен директор.
1. Цел
1.1.	  Настоящото Рамково споразумение 
се сключва от ОИСР и Изпращащата 
институция (наричани по-долу поот-
делно „Страна“ и колективно „Стра-
ни“), за да насърчи сътрудничеството 
им и да предостави възможности за 
развитие на персонала.
1.2.	  В това отношение целта на Рамковото 
споразумение между Министерството 
на финансите на Република България 
и ОИСР е да осигури обща рамка, 
чрез която служителите на Минис-
терството на финансите на Република 
България да бъдат командировани 
към ОИСР. 
1.3.	  Настоящото Рамково споразумение 
се урежда от Политиката и насоките, 
приложими за лицата, командировани 
към ОИСР (по-долу „Политиката“), 
приети от генералния секретар и 
прикачени в приложение 1 към на-
стоящото Рамково споразумение. 
Приложение 1 е неразделна част от 
настоящото Рамково споразумение. 
В случай на противоречие между 
разпоредбите на настоящото Рам-
ково споразумение и приложение 1 
разпоредбите на настоящото Рамково 
споразумение имат предимство пред 
приложение 1. 
2. Цели
Да се установят активни отношения 
между Страните, в рамките на които:
(i) опитът и професионалните знания 
на служителите на Страните ще бъдат 
споделени във възможно най-висока 
степен съгласно политиките и прак-
тиките на Страните; 
(ii) лидерските умения и таланти на 
служителите на двете Страни ще 
бъдат подобрени чрез споделяне на 
опит и придобиване на нова информа-
ция, умения, прозрения и създаване 
на контакти.
3. Обхват
Настоящото Рамково споразумение 
се прилага за командироването на 
служители от Министерството на 
финансите на Република България 
към ОИСР.
4. Изпълнение
Страните са отговорни за администри-
рането и координирането на прилагането 
на настоящото Рамково споразумение. По-
специално Рамковото споразумение ще бъде 
изпълнено от съответната Изпращаща дирек-
ция в съответствие с нейните компетенции, 
подпомагана от Дирекция „Човешки ресурси 
и административно обслужване“ в Министер-
ството на финансите, от името на Изпращащата 
институция, както и от служба „Управление 
на човешките ресурси“ на ОИСР.
5. Процедура за подбор
5.1.	  За всеки командирован служител 
ОИСР определя конкретен проект, за 
който командироването ще осигури 
добавена стойност.
5.2.	  Видът на предложеното задание се 
договаря от Страните преди всяко 
командироване.
5.3.	  Изпращащата институция се съгласява 
да определи подходящи кандидати, 
като се вземат предвид техният актуа-
лен профил и нужди за развитие. Ако 
бъдат идентифицирани подходящи 
кандидати, Изпращащата институция 
ще предостави на ОИСР списък на 
предложените кандидати в отговор на 
конкретни искания в съответствие с 
настоящото Рамково споразумение.
5.4.	  Окончателното решение за подбора 
и определянето на кандидата е в 
компетенциите на ОИСР.
6. Препоръчителен профил
Изпращащата институция се насърчава да 
идентифицира служители, които притежават:
• Еквивалент на магистърска степен 
(или докторска степен);
• Най-малко 5 години приложим опит;
• Силни аналитични умения; и
• Отлично владеене на един от двата 
официални езика на ОИСР (т.е. ан-
глийски език и/или френски език), 
включително умения за съставяне 
на документи и много добри работни 
познания на другия език.